|  |
| --- |
| PRITARTA |
| Klaipėdos miesto savivaldybės |
| tarybos 2018 m. birželio 26 d. |
| sprendimu Nr. T1-158 |

**SUTARTIS**

Nr.

Klaipėda

**Klaipėdos miesto savivaldybės administracija** (toliau – Savivaldybės administracija), atstovaujama Savivaldybės administracijos direktoriaus Sauliaus Budino, ir **valstybės biudžetinė įstaiga Klaipėdos valstybinis muzikinis teatras** (toliau – Muzikinis teatras), atstovaujamas laikinai einančios Muzikinio teatro vadovo pareigas Jurgitos Skiotytės-Norvaišienės, kartu toliau vadinamos **Šalimis**, o kiekviena atskirai – **Šalimi**, sudarė šią sutartį (toliau – Sutartis) ir susitarė dėl toliau išvardytų sąlygų.

**I. SUTARTIES OBJEKTAS**

1. Sutarties objektas yra Muzikinio teatro privalomų automobilių stovėjimo vietų įrengimas už statinio žemės sklypo ribų.

**II. ŠALIŲ ĮSIPAREIGOJIMAI**

2. Savivaldybės administracija įsipareigoja:

2.1. iki 2021 metų I ketvirčio įrengti ne mažiau kaip 116 Muzikinio teatro privalomų automobilių stovėjimo vietų naujai projektuojamoje požeminėje automobilių stovėjimo aikštelėje, po Atgimimo aikšte;

2.2. užtikrinti Muzikinio teatro lankytojams galimybę naudotis Sutarties 2.1 papunktyje nurodytomis automobilių stovėjimo vietomis;

2.3. Šalys susitaria, kad šios Sutarties sudarymas yra pagrindas taikyti statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“ 112 punktą, kai privalomos automobilių stovėjimo vietos gali būti įrengiamos už statinio ar statinių grupės žemės sklypo ribų.

3. Muzikinis teatras įsipareigoja:

3.1. rengiamame techniniame projekte nurodyti, kad Muzikinio teatro privalomos automobilių stovėjimo vietos bus įrengtos naujai projektuojamoje požeminėje automobilių stovėjimo aikštelėje, po Atgimimo aikšte, vadovaujantis šia Sutartimi;

3.2. informuoti Muzikinio teatro lankytojus apie galimybę naudotis Sutarties 2.1 papunktyje nurodytomis automobilių stovėjimo vietomis.

**III. PAPILDOMOS SUTARTIES SĄLYGOS**

4. Už įsipareigojimų nevykdymą ar netinkamą vykdymą šios Sutarties Šalys atsako Lietuvos Respublikos įstatymų nustatyta tvarka.

5. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

6. Ginčai dėl šios Sutarties vykdymo sprendžiami Šalių susitarimu, o nesusitarus – Lietuvos Respublikos įstatymų nustatyta tvarka.

7. Sutartis įsigalioja nuo jos pasirašymo dienos ir galioja iki visiško Šalių įsipareigojimų įvykdymo.

8. Sutartis sudaryta 2 vienodą juridinę galią turinčiais egzemplioriais, po vieną kiekvienai Šaliai.

**IV. ŠALIŲ REKVIZITAI**

|  |  |
| --- | --- |
| **SAVIVALDYBĖS ADMINISTRACIJA**Klaipėdos miesto savivaldybės administracijaKodas 188710823Liepų g. 11, 91502 KlaipėdaTel.: (8 46) 39 61 75, 39 61 74Luminor Bank ABB. k. 40100A. s. LT74 4010 0423 0019 9335 Savivaldybės administracijos direktorius *A. V.*\_\_\_\_\_\_\_\_\_\_\_\_\_\_\_\_\_\_\_\_\_\_Saulius Budinas | **MUZIKINIS TEATRAS**Valstybės biudžetinė įstaiga Klaipėdos valstybinis muzikinis teatrasKodas 190755028Danės g. 19, 92111 Klaipėda Mob. 8 614 93707El. p.: rastine@klaipedosmuzikinis.lt  „Swedbank“, AB, banko kodas 73000A. s. LT46 7300 0101 1635 8973Laikinai einanti Klaipėdos valstybinio muzikinio teatro vadovo pareigas*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_Jurgita Skiotytė-Norvaišienė |